section_heading: II. čin
paragraph_text: Velika je gužva u Latinskoj četvrti. Rodolfo je kupio Mimì crvenu kapicu. Upoznaje je s prijateljima i započinje razgovor o ljubavi. Najednom u lokal ulazi lijepo odjevena djevojka u pratnji starijeg gospodina. To je Musetta, Marcellova bivša ljubavnica. Već joj je dosadio stari Alcindoro i ona stalno pokušava privući Marcellovu pažnju. Pod izgovorom da je cipela žulja, ona pošalje Alcindora da joj kupi nove, i stari ljubavnici su opet zajedno. Svi odlaze za vojnim orkestrom, a kada se Alcindoro vrati, dočeka ga samo poveći račun koji su ostavili za sobom.